CELEX: 32015D0266
Language: sl
Date: 2015-02-16 00:00:00
Title: Izvedbeni sklep Komisije (EU) 2015/266 z dne 16. februarja 2015 o priznanju otoka Man kot prostega varooze in o spremembi Priloge k Izvedbenemu sklepu 2013/503/EU (notificirano pod dokumentarno številko C(2015) 715)  Besedilo velja za EGP

19.2.2015   
            
            
               SL
            
            
               Uradni list Evropske unije
            
            
               L 45/16
            
         IZVEDBENI SKLEP KOMISIJE (EU) 2015/266
   z dne 16. februarja 2015
   o priznanju otoka Man kot prostega varooze in o spremembi Priloge k Izvedbenemu sklepu 2013/503/EU
   
      
         (notificirano pod dokumentarno številko C(2015) 715)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 15(2) Direktive,
   ob upoštevanju naslednjega:
   
               (1)
            
            
               Direktiva 92/65/EGS določa zahteve v zvezi z zdravstvenim varstvom živali za trgovino in uvoz živali, semena, jajčnih celic in zarodkov v Unijo, za katere ne veljajo zahteve v zvezi z zdravstvenim varstvom živali, določene v posebnih aktih Unije iz Priloge F k Direktivi.
            
         
               (2)
            
            
               Varooza čebel je na seznamu v Prilogi B k Direktivi 92/65/EGS navedena pod starim imenom varoza. Povzročajo jo ektoparazitske pršice iz rodu Varroa in je razširjena po vsem svetu.
            
         
               (3)
            
            
               Člen 15 Direktive 92/65/EGS določa, da kadar država članica meni, da je njeno ozemlje ali del njenega ozemlja prost ene od bolezni s seznama v Prilogi B k navedeni direktivi, Komisiji predloži ustrezno dokumentacijo, na podlagi katere se sprejme sklep.
            
         
               (4)
            
            
               Varooza se širi s premikanjem čebelje zalege in neposrednim stikom z okuženimi odraslimi čebelami. Stik je mogoč le na območju dosega letenja čebele. Zaradi tega se lahko samo ozemlja, kjer je mogoče nadzorovati premikanje čebeljih panjev in zalege ter ki so geografsko dovolj izolirana za preprečitev seljenja čebel od zunaj, priznajo kot prosta bolezni. Poleg tega morajo pristojni organi z rezultati razširjenega nadzora dokazati, da je regija resnično prosta varooze in da je za ohranitev statusa vnos živih čebel in zalege strogo nadzorovan.
            
         
               (5)
            
            
               S sprejetjem Izvedbenega sklepa 2013/503/EU (2) so bili Ålandski otoki na Finskem priznani kot ozemlje, prosto varooze.
            
         
               (6)
            
            
               Združeno kraljestvo je zaprosilo Komisijo, naj prizna ozemlje otoka Mana kot prosto varooze.
            
         
               (7)
            
            
               Čeprav otok Man kot ozemlje pod britansko krono z notranjo samoupravo ni del Unije, ima posebno, omejeno zvezo z Unijo. Zato Uredba (EGS) št. 706/73 Sveta (3) določa, da se za namene uporabe pravil, ki se med drugim nanašajo na zakonodajo o zdravju živali, Združeno kraljestvo in otok Man obravnavata kot ena država članica.
            
         
               (8)
            
            
               Varooza je na otoku Man bolezen, ki jo je treba prijaviti, prav tako pa se ne smejo nobene čebele v kateri koli fazi življenjskega cikla, uporabljeni panji, pleteni panji ali vse posode, ki se uporabljajo za nastanitev čebel, premikati iz Združenega kraljestva na otok Man. Poleg tega gre za otok, ki leži v Irskem morju, daleč izven dosega čebel, zato je geografsko dovolj ločen od območij, potencialno okuženih z varoozo.
            
         
               (9)
            
            
               V skladu s členom 15(1) Direktive 92/65/EGS je Združeno kraljestvo Komisiji predložilo dokumentacijo o ukrepih nadzora, ki se izvajajo več let na čebelji populaciji na otoku Man, in o ureditvi za potrditev odsotnosti varooze v tej populaciji.
            
         
               (10)
            
            
               Po oceni dokumentacije, ki jo je predložilo Združeno kraljestvo, se otok Man lahko šteje za ozemlje Združenega kraljestva, prosto varooze.
            
         
               (11)
            
            
               Zato bi bilo treba določiti dodatna jamstva, ki se zahtevajo za trgovanje, ob upoštevanju ukrepov, ki jih je otok Man že določil v svoji zakonodaji.
            
         
               (12)
            
            
               Prilogo k Izvedbenemu sklepu 2013/503/EU bi bilo treba ustrezno spremeniti.
            
         
               (13)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu 2013/503/EU se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 16. februarja 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 268, 14.9.1992, str. 54.
   
      (2)  Izvedbeni sklep Komisije 2013/503/EU z dne 11. oktobra 2013 o priznanju delov Unije kot prostih varooze čebel in o določitvi dodatnih jamstev, ki so potrebna za trgovanje znotraj Unije in uvoz za zaščito njihovega statusa brez varooze (UL L 273, 15.10.2013, str. 38).
   
      (3)  Uredba Sveta (EGS) št. 706/73 z dne 12. marca 1973 o režimu Skupnosti, ki se uporablja za Kanalske otoke in otok Man glede trgovine s kmetijskimi proizvodi (UL L 68, 15.3.1973, str. 1).
   
      PRILOGA
      
         
            „PRILOGA
            
               Države članice ali njihova ozemlja, ki so priznani kot prosti varooze
            
            
                        1
                     
                     
                        2
                     
                     
                        3
                     
                     
                        4
                     
                     
                        5
                     
                  
                        Oznaka ISO
                     
                     
                        Država članica
                     
                     
                        Ozemlje, priznano kot prosto varooze
                     
                     
                        Oznaka Traces
                        Lokalna veterinarska enota
                     
                     
                        Blago, katerega vnos na ozemlja iz tretjega stolpca je prepovedan
                     
                  
                        FI
                     
                     
                        Finska
                     
                     
                        Ålandski otoki
                     
                     
                        FI00300
                        AHVENANMAAN VALTIONVIRASTO
                     
                     
                        Pokrita zalega in žive izvaljene, odrasle medonosne čebele
                     
                  
                        UK
                     
                     
                        Združeno kraljestvo
                     
                     
                        Otok Man
                     
                     
                        GB06301
                        OTOK MAN
                     
                     
                        Čebele v kateri koli fazi življenjskega cikla, uporabljeni panji, pleteni panji ali vse posode, ki se uporabljajo za namestitev čebel“